**FRANK Mc COURT**

*ΟΙ ΣΤΑΧΤΕΣ ΤΗΣ ΑΝΤΖΕΛΑΣ*

Μοναδική αυτοβιογραφία που έχει αποσπάσει

**ΒΡΑΒΕΙΟ PULITZER**

&

Το Νο1 Best Seller των New York Times

Μια αυτοβιογραφία ­–μια συνταρακτική καταγραφή των αναμνήσεων του συγγραφέα από την παιδική του ηλικία. Ο Φρανκ Μακ Κορτ γεννήθηκε στο Μπρούκλιν των ΗΠΑ την εποχή της Μεγάλης Κρίσης, από γονείς Ιρλανδούς μετανάστες, οι οποίοι πήραν την απόφαση να επιστρέψουν στην Ιρλανδία. Τότε ξεκίνησε ο πραγματικός εφιάλτης: εκεί, στο σκονισμένο περιθώριο του ονείρου, στις φτωχογειτονιές του Λίμερικ, ο Φρανκ αναγκάζεται να μεγαλώσει απότομα. Αντιμέτωπος με τη φτώχεια, την πείνα, τις κακουχίες, την αυστηρή Καθολική εκπαίδευση, με έναν αλκοολικό πατέρα που σπάνια δουλεύει, με μια μητέρα βυθισμένη στην απόγνωση της ανέχειας και στην κατάθλιψη που της προκαλούν οι αλλεπάλληλες απώλειες, με τα σύννεφα του 2ου Παγκοσμίου Πολέμου να πυκνώνουν ολοένα και περισσότερο, ο συγγραφέας εξιστορεί τις ιλαροτραγωδίες των χρόνων της αθωότητας με απαράμιλλο χιούμορ αλλά και λεπτότητα, εξυφαίνοντας με δεξιοτεχνία ένα αληθινό, δικαίως πολυβραβευμένο, αριστούργημα.